Diari Oficial de la Generalitat Valenciana


Sumari del DOGV 6479, del 14-03-2011 (2011/2868)

Informació pública de l'emissió de quotes, en període voluntari, de recursos permanents corresponent a l'exercici 2011.
-----------------------------------------------------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2868


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari, de recursos permanents corresponent a l'exercici 2011. [2011/2868]  
En compliment de la Llei 3/1993, 22 de març, Bàsica de les Cambres Oficials de Comerç, Indústria i Navegació, articles 6, 12, 13 i 14 (BOE 70, de 23.03.1993), modificada pel Reial Decret Llei 13/2010, de 3 de desembre, d'actuacions en l'àmbit fiscal, laboral i liberalitzadores per a fomentar la inversió i creació d'ocupació, la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana; el Reial Decret Llei 2/2004, de 5 de març; la Llei 51/2002, de 27 de desembre; la Llei 58/2003, de 17 de desembre; el Reial Decret 939/2005, de 29 de juliol; el Reial Decret 520/2005, de 13 de maig, i la resta de normes vigents que les despleguen, complementen i/o substituïsquen, aquesta Cambra Oficial de Comerç, Indústria i Navegació comunica als seus electors contribuents haver posat al cobrament les següents exaccions, exigibles segons la llei:  
Impost sobre activitats econòmiques (IAE): una exacció del 2% que s'exigirà als obligats al pagament del recurs cameral permanent (RCP) que estiguen subjectes i no exempts de l'IAE l'import net de la xifra de negocis del qual haja sigut igual o superior a deu milions d'euros en l'exercici immediatament anterior, i que es girarà sobre cada una de les quotes municipals, provincials o nacionals d'aquest impost, segons estableix l'article 12.1.a de la Llei 3/1993, de 22 de març, i modificat pel Reial Decret Llei 13/2010, de 3 de desembre.  
La quota cameral mínima que haurà de satisfer per cada quota exigible serà de 74,22 euros.  
Quan una empresa haja d'abonar 26 o més quotes per aquesta exacció a una mateixa cambra, l'import que aquesta haurà de liquidar per cada una de les quotes mínimes serà el resultant de l'aplicació de l'escala següent:   
Nombre quotes mínimes Import per cada   
 quota mínima euros  
D'1 a 25 74,22  
De 26 a 100 30  
Més de 100 10  
Impost sobre la renda de les persones físiques (IRPF): una exacció del 0,15% girada sobre els rendiments a què es refereix la secció 3a del capítol II del títol III de la Llei 35/2006, de 28 de novembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993.  
Impost de societats: l'article 62 de la Llei 12/1996 estableix una exacció del 0,75% girada sobre la quota líquida de l'impost sobre societats en el tram comprés entre 0,01 euros i 60.101,21 euros de quota. Per a les porcions de la quota líquida de l'impost sobre societats que superen el límit indicat, el tipus aplicable a cada un dels trams de quota serà el que s'indica a continuació:  
Trams/Euros %  
De 60.101,22 a 601.012,10 0,70%  
De 601.012,11 a 3.005.060,52 0,65%  
De 3.005.060,53 a 6.010.121,04 0,55%  
De 6.010.121,05 a 11.557.267,09 0,45%  
De 59.444.780,10 a 23.170.434,13 0,30%  
De 83.867.833,14 a 53.818.805,18 0,15%  
Més de 61.359.414,18 0,01%  
(Xifres convertides a euros per Resolució 16/2001, de 29 de novembre, de la Direcció General de Tributs)  
Terminis per a efectuar el pagament:  
De conformitat amb la Llei 58/2003, de 17 de desembre, General Tributària:  
- Notificacions entre els dies 1 i 15 de cada mes, fins al dia 20 del mes següent o hàbil posterior.  
- Notificacions entre els dies 16 i últim de cada mes, fins al dia 5 del segon mes o hàbil posterior.  
Finalitzat el període de pagament voluntari, el cobrament de les quotes impagades serà tramitat d'acord amb el procediment de recaptació en via de constrenyiment, amb els recàrrecs i interessos corresponents (Reglament General de Recaptació, Reial Decret 939/2005, de 29 de juliol).  
Formes de realitzar l'ingrés:  
- Pagament en qualsevol de les entitats bancàries següents: Caixa d'Estalvis Mediterrani, Bancaixa, BBVA, Banco de Valencia, Ruralcaixa, Banco Popular, Servicaixa, Caja Murcia, Banco Guipuzcoano i Caja Rural Central.  
- A les nostres oficines de Recaptació a:   
· Alacant: c/ Cervantes, núm. 3.  
· Elx: c/ Germàn Bernacer, núm. 65 (Elx Parc Industrial).  
· Dénia: c/ Ramón y Cajal, núm. 12.  
Recursos:   
Reclamació economicoadministrativa (art. 17.2. de la Llei 3/1993, de conformitat amb la disposició addicional primera de la Llei 58/2003, de 17 de desembre, General Tributària); recurs de reposició, potestatiu i amb caràcter previ a la reclamació economicoadministrativa (art. 222 i següents de la Llei 58/2003); sense perjudici d'altres procediments de revisió (art. 216 i següents de la Llei 58/2003). Terminis: un mes des del següent a la notificació; no és possible la simultaneïtat d'ambdós recursos; en tots els casos, davant de la Cambra Oficial de Comerç, Indústria i Navegació d'Alacant.  
Alacant, 22 de febrer de 2011.- El president: José Enrique Garrigós Ibáñez.